CELEX: 62006TJ0414
Language: sl
Date: 2008-03-05 00:00:00
Title: Sodba Sodišča prve stopnje (pritožbeni senat) z dne 5. marca 2008. # Philippe Combescot proti Komisiji Evropskih skupnosti. # Pritožba - Javni uslužbenci - Uradniki. # Zadeva T-414/06 P.

SODBA SODIŠČA PRVE STOPNJE (pritožbeni senat)
      z dne 5. marca 2008
      Zadeva T-414/06 P
      Philippe Combescot
      proti
      Komisiji Evropskih skupnosti 
      „Pritožba – Javni uslužbenci – Uradniki – Nedopustnost tožbe, vložene pri Sodišču za uslužbence – Rok za vložitev tožbe“
      Predmet: Pritožba, vložena zoper sodbo Sodišča za uslužbence Evropske unije (drugi senat) z dne 19. oktobra 2006 v zadevi Combescot
         proti Komisiji (F-114/05, ZOdl. JU, str. I-A-1-115 in II-A-1-435), s katero pritožnik predlaga razveljavitev te sodbe.
      
      Odločitev: Pritožba se zavrne. Philippe Combescot nosi svoje stroške in stroške, ki jih je priglasila Komisija.
      
      Povzetek
      Uradniki – Tožba – Roki – Zavrnilna odločba o zavrnitvi pritožbe, sprejeta v roku za odgovor, vendar nevročena
      (Kadrovski predpisi za uradnike, člena 90(2) in 91(3))
      Ko se v sistemu pravnih sredstev, uvedenem s členoma 90 in 91 Kadrovskih predpisov, izteče štirimesečni rok za odgovor iz
         člena 90(2), je nevročitev zavrnilne odločbe, sprejete v tem roku, enaka zavrnitvi zaradi molka organa, s katero začne teči
         trimesečni rok za vložitev tožbe.
      
      Ta ugotovitev je popolnoma skladna s ciljem rokov za pritožbo in tožbo, ki je v institucijah Skupnosti zagotoviti pravno varnost,
         nujno potrebno za njihovo pravilno delovanje, tako da se prepreči časovno neomejeno izpodbijanje aktov Skupnosti, ki imajo
         pravne učinke. Gre za roke kogentnega prava, ki niso predmet diskrecije strank in sodišča.
      
      Poleg tega taka ugotovitev nikakor ne pomeni kršitve pravice do sodnega varstva uradnika niti njegove pravice do obrambe,
         ki sta zadostno ohranjeni in ustrezno zaščiteni s tem, da ima uradnik možnost, da vloži tožbo zoper akt, ki posega v njegov
         položaj, v treh mesecih od odločbe zaradi molka organa, s katero je bila zavrnjena njegova pritožba.
      
      (Glej točke 39, 43 in 44.)
      Napotitev na: Sodišče, 7. julij 1971, Müllers proti ESO, 79/70, Recueil, str. 689, točka 18; Sodišče, 17. februar 1972, Richez-Parise
         proti Komisiji, 40/71, Recueil, str. 73, točka 6; Sodišče, 12. julij 1984, Moussis proti Komisiji, 227/83, Recueil, str. 3133,
         točka 12.